Refresher dievča #12: Sophia Sommer
Prvýkrát v tomto roku prinášame pokračovanie seriálu Refresher dievča, kde sa tentokrát predstaví mladá Sophia Sommer. Po roku štúdia a cestovania sa vrátila na Slovensko a čo-to o svojom živote a záujmoch prezradila v krátkom rohovore.
V prípade že problémy pretrvávajú, kontaktuj prosím administrátora.
v ponuke používateľa.
Seriál Refresher dievča sa dočkal už dvanásteho pokračovania, kde sa vám tentokrát predstaví mladá Sophia Sommer, aktuálne pôsobiaca v M Management. Sophia sa po roku cestovania a štúdia vrátila späť na Slovensko, a ako je už zvykom, v rozhovore sa dozvieš niečo o jej živote, záujmoch, plánoch, a iných zaujímavostiach z jej sveta.
Fotky z fotenia so Sophiou nájdeš aj na facebooku.
Trocha som ťa predstavil už vyššie, ale skús nám ešte povedať niečo o sebe. Kde študuješ, čo momentálne robíš, poprípade tvoje záľuby?
Moje meno je Sophia. Hovorí sa, že meno ovplyvňuje jeho nositeľa a ja si myslím, že to moje ma naozaj dosť ovplyvnilo. Často bojujem sama so sebou, aj s inými, pre splnenie svojich snov. Aj keď sa niekedy sklamem, vždy sa snažím dosiahnuť to, po čom túžim. Vo svojich deviatich rokoch som napríklad vyhlásila pri pozeraní môjho obľúbeného seriálu Matlock, že budem právničkou a dodnes ma to neprešlo. Po mojom štúdiu v USA a v Kanade si teraz diaľkovo dokončujem americkú maturitu a čoskoro pôjdem na univerzitu do zahraničia.
Ako vyzerá tvoj bežný deň?
Oproti dňu na americkej internátnej škole je môj deň na Slovensku pokojnejší, ale pritom pestrejší. Niektoré dni začínam školou, pozerám videoprednášku, učím sa a píšem eseje. Iný deň začínam napríklad v posilňovni a škola nasleduje po nej. Ak nemám fotenie, podľa počasia buď behám alebo hrám golf vonku a v zime zase na bežiacom páse alebo na golf trenažéri. Medzi tým si musím sama pripraviť stravu, pretože mám veľa potravinových alergií. Ako odmenu na záver dňa si pozriem nejaký obľúbený seriál.
Ako vnímaš svoje pôsobenie na škole v USA? Čo ti to do života dalo a čo vzalo?
Okrem jazykových zdatností mi to dalo samostatnosť, sebazaprenie a trpezlivosť. No vzalo mi to ilúzie, pozerám sa na svet reálnejšie. Bol to náročný rok. Strávila som dlhší čas v Číne, v USA a v Kanade. V jednom roku som precestovala z východnej pologule na západnú a z tej diaľky môj domov vyzeral omnoho krajší. Ale už sa teším, že čoskoro opäť vycestujem.
Kde sa vidíš o niekoľko rokov?
Nuž, ak sa sny splnia, tak v súdnej sieni.
Čomu sa venuješ vo voľnom čase?
Jedenásť rokov zo svojho 18-ročného života som strávila na tenisových kurtoch. Aj v USA som ešte hrala tenis, ale moje kolená povedali dosť. Po návrate domov som prepadla golfu. Zaľúbila som sa doň! Hrám vždy, keď môžem, alebo mi to počasie dovolí.
Bez čoho si nevieš predstaviť svoj deň?
Úprimne? Bez sladkostí. Milujem ich! Celkovo som labužník čo sa jedla týka, ale na sladkosti mám veľkú slabosť. Rada a veľa pečiem kedykoľvek mám čas. Teraz som objavila čaro "raw food" a preto robím recepty len zo zdravých a čerstvých surovín.
Sleduješ Refresher?
Občas ku vám zavítam, ak si nájdem chvíľku na podobné záležitosti :)
V prípade že problémy pretrvávajú, kontaktuj prosím administrátora.